**Jászladány Nagyközségi Önkormányzat Képviselő-testülete**

**188/2022. (VI. 27.) sz. határozata**

## Napirend elfogadása

Jászladány Nagyközségi Önkormányzat Képviselő-testülete a következők szerint határozza meg mai ülésének napirendjét:

**Napirend:**

1. **Előterjesztés a 21/2008. (XII. 07.) számú Önkormányzati rendelettel elfogadott Jászladány Nagyközség Helyi Építési Szabályzata (HÉSZ) és Szabályozási terve módosítása kapcsán**

Előadó: Lovász Imre jegyző

**Jászladány Nagyközségi Önkormányzat Képviselő-testülete**

**189/2022. (VI. 27.) sz. határozata**

**Jászladány Nagyközség Településrendezési eszközeinek (TRE)** **módosításáról (a HÉSZ 7. mellékletének hatálytalanításáról)**

Jászladány Nagyközségi Önkormányzat Képviselő-testülete Jászladány Nagyközség Településrendezési eszközeinek (TRE) módosításáról szóló 173/2022. (VI.14.) sz. határozata kapcsán, az alábbiakban határoz a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Kormányrendelet 32.§ (6a) bekezdése alapján történő, állami főépítészi eljárás lefolytatása céljából.

A TRE módosítás kapcsán a Képviselő-testület – összhangban a környezet védelméért felelős közigazgatási szervek egybehangzó nyilatkozataival – az egyes tervek, illetve programok környezeti vizsgálatáról szóló, 2/2005. (I. 11.) Korm. rendelet szerinti környezeti vizsgálat lefolytatását nem tartják szükségesnek.

A TRE módosítás kapcsán lefolytatott partnerségi egyeztetés során a TRE módosítással kapcsolatban észrevétel nem érkezett.

A fentiek alapján – az ügyben született dokumentumok ismeretében – a Képviselő-testület felhatalmazza Bertalanné Drávucz Katalin polgármestert a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Kormányrendelet 40.§ szerinti záró szakmai véleménymegkérésére.